Eile toimus USAs Atlantic Citys, New Jersey osariigis suurejooneline Miss America 2018 võistlus, mille pani kinni Miss North Dakota Cara Mund. Vaata meeleolukat galeriid võistluselt, mis toimus riiki raputavast orkaanipaanikast hoolimata.
Miss Ameerika võistlus oli ka üllatavalt poliitiline. Nii küsiti osalejatelt keerulisi küsimusi päevakajaliste poliitiliste teemade kohta. Cara Mund näiteks arvas, et kliimaleppest taganemine oli Trumpil vale otsus. «Kui me leppest taganeme, tähendab see, et me ei osale enam aruteludes ja me peame seda silmas pidama.»
Mund loodab ka, et saab esimeseks oma osariigi naiskuberneriks. «Naisperspektiiv on väga oluline,» ütles Mund. «Praegu teevad tervishoius ja viljakusküsimustes peamisi otsuseid mehed.»
Esimeseks printsessiks valiti Miss Missouri ja teiseks printsessiks jäi Miss New Jersey.